# 

# **PRILOG 3. PRIJEDLOG UGOVORA**

**Općina Antunovac, Braće Radića 4, 31216 Antunovac,** OIB: 30812410980, koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koje zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Ugovaratelj) sklopili su slijedeći:

**UGOVOR**

**o javnoj nabavi radova na izgradnji**

**infrastrukture u Gospodarskoj zoni Antunovac**

**I. PREDMET UGOVORA**

**Članak 1.**

Predmet ovog ugovora je javna nabava radova na izgradnji Poduzetničkog inkubatora i akceleratora Antunovac.

Na temelju provedenog otvorenog postupka javne nabave radova velike vrijednosti, koji se vodi pod evidencijskim brojem 59/19, Naručitelj je Odlukom o odabiru (KLASA:\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_\_ od\_\_.\_\_\_\_. godine) odabrao ponudu Ugovaratelja broj \_\_\_\_\_\_\_\_\_\_\_\_\_\_ od \_\_\_\_\_\_\_\_ . godine kao ekonomski najpovoljniju ponudu sukladno objavljenim kriterijima za odabir te uvjetima i zahtjevima iz dokumentacije o nabavi.

Odabrana najpovoljnija ponuda iz stavka 2. ovog članka, s ponudbenim troškovnikom, koji je ujedno i ugovorni troškovnik, prilog je Ugovora i njezin je sastavni dio.

**Članak 2.**

Radovi iz članka 1. ovog Ugovora moraju se izvesti sukladno glavnim projektima navedenim u građevinskoj dozvoli:

…..

**II. NAČELA UGOVORA**

**Članak 3.**

Ugovaratelj je dužan ispuniti sve ugovorne obveze preuzete potpisom ovog Ugovora.

Ugovaratelj potpisom ovog Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

Ugovaratelj se potpisom ovog Ugovora odriče prava na moguće prigovore s osnova nepoznavanja uvjeta i načina izvođenja radova.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Gospodarski subjekt je obvezan tijekom izvršenja ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

**III. CIJENA**

**Članak 4.**

Vrijednost radova iz članka 1. ovog Ugovora je:

Bez PDV-a \_\_\_\_\_\_\_\_\_\_\_\_\_ kn

PDV 25% \_\_\_\_\_\_\_\_\_\_\_\_\_ kn

Ukupno: \_\_\_\_\_\_\_\_\_\_\_\_\_ kn

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**IV. UVJETI PLAĆANJA**

**Članak 5.**

Naručitelj će izvedene radove platiti temeljem ispostavljenih računa, privremenih situacija koji moraju odgovarati ugovorenim jediničnim cijenama i prema stvarno izvedenim količinama koje će biti obračunate na temelju izrađene građevinske knjige i ovjerene od strane nadzornog inženjera, a putem privremenih odnosno okončane situacije.

Okončana situacija se ispostavlja nakon što Nadzorni inženjer po završetku građenja preda Naručitelju na trajno čuvanje presliku uvezanoga građevinskog dnevnika, uspješno obavljene primopredaje i dostavljenog jamstva za otklanjanje nedostataka u jamstvenom roku.

Plaćanje po privremenim situacijama vršit će se u cijelosti u roku od 60 (šezdeset) dana od primitka i ovjere, dok će se okončana situacija platiti u roku 60 (šezdeset) dana od dana primitka i ovjere okončane situacije od strane nadzornog inženjera i uspješno obavljenog tehničkog pregleda i dostave jamstva za otklanjanje nedostataka u jamstvenom roku.

Naručitelj će vršiti plaćanja po ispostavljenim računima do visine ugovorenog iznosa iz članka 4. ovoga Ugovora na račun Ugovaratelja IBAN \_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_\_\_\_\_\_\_\_.

Naručitelj ima pravo prigovora na privremene ili okončanu situaciju ukoliko utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Sukladno Zakonu o elektroničkom izdavanju računa u javnoj nabavi NARUČITELJI su obvezni zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

**V. UVOĐENJE U POSAO**

**Članak 6.**

Naručitelj se obvezuje ishoditi potrebnu dokumentaciju odnosno obaviti potrebne radnje i uvesti Ugovaratelja u posao što će se potvrditi upisom u građevinski dnevnik.

Ugovaratelj se obvezuje s izvođenjem radova započeti odmah po ostvarivanju ovih uvjeta.

Ugovaratelj je dužan, prije početka izvođenja radova pripremljenu dokumentaciju i objekt detaljno proučiti i Naručitelja upozoriti na moguće nedostatke ili nejasnoće i u svezi s tim tražiti pisane upute.

**VI. PRIPREMA GRADILIŠTA**

**Članak 7.**

Gradilište mora biti uređeno i u skladu s posebnim zakonom. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad moraju se ukloniti i dovesti zemljište na području gradilišta i na prilazu gradilišta u uredno stanje prije izdavanja uporabne dozvole.

**Članak 8.**

Gradilište mora biti osigurano i ograđeno radi sigurnosti prolaznika i sprječavanja nekontroliranog pristupa ljudi na gradilište.

Ograđivanje gradilišta nije dopušteno na način koji bi mogao ugroziti prolaznike.

Gradilište mora biti označeno pločom sukladno Pravilniku o sadržaju i izgledu ploče kojom se označava gradilište.

**VII. DOKUMENTACIJA NA GRADILIŠTU**

**Članak 9.**

Ugovaratelj na gradilištu mora imati zakonom propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom ili projektom.

Dokumentacija iz stavka 1. ovoga članka mora biti napisana na hrvatskom jeziku i latiničnim pismom.

**VIII. ODGOVORNA OSOBA ZA IZVOĐENJE RADOVA**

**Članak 10.**

Ugovaratelj imenuje glavnog inženjera gradilišta (ukoliko ima više izvođača), inženjera gradilišta u svojstvu odgovorne osobe koja vodi građenje, odnosno pojedine radove. Glavni inženjer/inženjer gradilišta odgovoran je za provedbu obveza iz ovoga Ugovora.

Glavni inženjer/inženjer gradilišta odgovoran je za cjelovitost i međusobnu usklađenost radova, za međusobnu usklađenost provedbe obveza iz ovoga Ugovora te ujedno koordinira primjenu propisa kojima se uređuje sigurnost i zdravlje radnika tijekom izvođenja radova.

Glavni inženjer/inženjer gradilišta može biti istodobno i voditelj radova za određenu vrstu radova. Glavni inženjer gradilišta ili inženjer gradilišta, odnosno voditelj radova mogu biti osobe koje ispunjavaju uvjete za obavljanje tih poslova prema posebnom zakonu.

**IX. PREDSTAVNIK NARUČITELJA**

**Članak 11.**

Predstavnik Naručitelja kao odgovorna osoba prati realizaciju izvođenja ugovorenih radova i rad Ugovaratelja, inženjera gradilišta, stručnog nadzora i ima pravo pristupa na gradilište u svako doba uz poštivanje pravila propisana Zakonom o zaštiti na radu.

Predstavnika Naručitelja zaduženog za praćenje realizacije ovog Ugovora imenuje Općina Antunovac.

**X. NADZOR**

**Članak 12.**

Izvođenje radova Naručitelj će nadzirati putem stručnog nadzora nad izvođenjem radova, a Ugovaratelj je dužan omogućiti mu nesmetano provođenje stalnog i svakodnevnog stručnognadzora nad izvođenjem radova.

Nadzorni inženjer koji će u ime Naručitelja obavljati stručni nadzor, ima sva prava i obveze u provedbi stručnog nadzora u okviru zakonskih odredbi i ugovora s Naručiteljem.

Naručitelj je dužan prije početka izvođenja radova dostaviti Ugovaratelju presliku ugovora o obavljanju stručnog nadzora.

**XI. PRIMOPREDAJA**

**Članak 13.**

Nakon završetka radova i dostave jamstva za otklanjanje nedostataka u jamstvenom roku, obavit će se primopredaja građevine. O primopredaji se sastavlja zapisnik, a potpisuju ga Nadzorni inženjer, ovlašteni predstavnici Naručitelja i Ugovaratelja.

Ugovaratelj je dužan sastaviti pisanu izjavu o izvedenim radovima i uvjetima održavanja sukladno članku 54. stavak 1. točka 7. Zakona o gradnji.

Nakon završetka radova Ugovaratelj je dužan s gradilišta ukloniti preostali materijal, opremu i sredstva za rad te privremene objekte.

**Članak 14.**

Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, Ugovaratelj je obvezan te nedostatke otkloniti o svom trošku.

U slučaju da Ugovaratelj ne otkloni sve utvrđene nedostatke u razumnom roku ovisno o nedostatku, Naručitelj neće obaviti primopredaju, a nedostatke će otkloniti na trošak Ugovaratelja i aktivirati jamstvo za uredno ispunjenje ugovora.

**XII. ROK IZVOĐENJA**

**Članak 15.**

Ugovaratelj se obvezuje s izvođenjem radova započeti danom uvođenja u posao, a završiti s izvođenjem istih najkasnije u roku od 12 mjeseci od dana potpisivanja ugovora.

Pod danom završetka radova smatra se dan kada Ugovaratelj i nadzorni inženjer zajednički konstatiraju završetak radova upisom u građevinski dnevnik.

Utvrđeni rok za završetak radova iznimno se može produžiti u sljedećim slučajevima:

- u kojima je radi bitno promijenjenih okolnosti ili više sile Ugovaratelj bio spriječen izvoditi radove, te je dužan pisanim putem zahtijevati produljenje roka završetka radova do prestanka okolnosti, a najkasnije u roku od 3 (tri) dana od dana nastanka okolnosti koje dovode do zakašnjenja,

- kada zbog nepovoljnih vremenskih prilika nije bilo moguće izvoditi pojedine vrste radova, rok izvođenja radova produljit će se za odgovarajući broj dana, što se utvrđuje u građevinskom dnevniku, a ovjerava nadzorni inženjer temeljem evidencije meteoroloških uvjeta tijekom izvođenja radova i

- kada Naručitelj izda nalog o privremenoj ili trajnoj obustavi radova.

**XIII. ZAJEDNICA GOSPODARSKIH SUBJEKATA**

**Članak 16.**

Sukladno Dokumentaciji o nabavi i ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata i radove koje će isti izvesti, kako slijedi:

-

**XIV. PODUGOVARATELJI**

**Članak 17.**

Sukladno Dokumentaciji o nabavi i ponudi iz članka 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:

-

Sudjelovanje podugovaratelja ne utječe na odgovornost Ugovaratelja za izvršenje ovoga Ugovora.

**XV. UGOVORNA KAZNA**

**Članak 18.**

Ukoliko krivnjom Ugovaratelj dođe do prekoračenja ugovorenog roka izvođenja radova Naručitelj ima pravo od Ugovaratelja naplatiti ugovornu kaznu za prekoračenje ugovorenog roka.

Ugovorna kazna se utvrđuje u visini 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 10% (deset posto) od ugovorene vrijednosti radova.

**XVI. RASKID UGOVORA**

**Članak 19.**

U slučaju nepoštivanja obveza utvrđenih ovim Ugovorom i/ili nedostavljanja jamstva za otklanjanje nedostataka u jamstvenom roku, Naručitelj će pisanim putem obavijestiti Ugovaratelja o povredi Ugovora i odrediti rok od 2 (dva) dana da ispravi povredu. U slučaju da Ugovaratelj ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će Ugovaratelja izvijestiti pisanim putem preporučenom poštanskom pošiljkom ili na drugi dokaziv način.

Naručitelj u slučaju iz prethodnog stavka ima pravo naplatiti jamstvo za uredno ispunjenje ugovora, kao i zatražiti naknadu štete prema općim pravilima odgovornosti za štetu, sukladno Zakonu o obveznim odnosima.

**XVII. JAMSTVO ZA UREDNO ISPUNJENJE UGOVORA**

**Članak 20.**

Ugovaratelj je dužan prije potpisivanja Ugovora, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa (bez PDV-a), u obliku bankarske garancije naplative „bez prigovora“ i „na prvi poziv“ na kojoj je kao korisnik naznačeno Općina Antunovac sukladno članku 1039. Zakona o obveznim odnosima s jamstvenim rokom do \_\_\_\_\_\_\_\_\_\_\_\_\_\_\_\_\_\_\_\_\_\_\_ godine.

U slučaju produženja roka trajanja ugovora, Ugovaratelj je obvezan produžiti rok valjanosti garancije banke do okončanja svih poslova po Ugovoru, u suprotnom će Naručitelj prije isteka roka valjanosti aktivirati prethodno dostavljeno jamstvo za uredno izvršenje ugovora.

Neiskorišteno jamstvo Naručitelj će vratiti Ugovaratelju nakon primopredaje objekta i dostavljanja jamstva za otklanjanje nedostataka u jamstvenom roku.

**XVIII. JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 21.**

Ugovaratelj je dužan prije uspješno obavljene primopredaje građevine Naručitelju predati jamstvo za otklanjanje nedostataka u jamstvenom roku u vrijednosti 10% (deset posto) ugovorenog iznosa (bez PDV-a), u obliku bankarske garancije naplative „bez prigovora“ i „na prvi poziv“ na kojoj je kao korisnik naznačeno Općina Antunovac sukladno članku 1039. Zakona o obveznim odnosima s jamstvenim rokom od \_\_\_\_\_\_\_(\_\_\_\_\_\_\_) mjeseci.

Jamstveni rok za izvedene radove iz članka 1. ovog Ugovora počinje teći od dana primopredaje radova.

**XIX. IZMJENE UGOVORA**

**Članak 22.**

Naručitelj i Ugovaratelj smiju izmijeniti ovaj Ugovor tijekom njegova trajanja bez provođenja novog postupka javne nabave sukladno članku 316. i članku 317. ZJN 2016.

U slučajevima izmjena Ugovora tijekom njegova trajanja, na strani ugovaratelja, primjenjuju se odredbe članka 318. ZJN 2016.

U slučajevimaizmjena Ugovora tijekom njegova trajanja, koje nisu značajne primjenjuju se odredbe članka 319. i članka 320., a uzimajući u obzir nedopustivost izmjena prema članku 321. ZJN 2016.

**XX. ZAVRŠNE ODREDBE**

**Članak 24.**

U svemu ostalom što nije regulirano odredbama ovog Ugovora primjenjivat će se Zakon o javnoj nabavi i na odgovarajući način odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalim propisima koji uređuju predmetno područje.

**Članak 25.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku.

**Članak 26.**

Ovaj Ugovor sastavljen je u 8 (osam) primjeraka od kojih Naručitelj zadržava 6 (šest) primjeraka, a Ugovaratelj 2 (dva) primjerka.

**Članak 27.**

Ugovorne strane potpisom preuzimaju prava i obveze iz ovoga Ugovora.

KLASA:

URBROJ:

\_\_\_\_\_,\_\_\_\_\_\_\_\_\_\_\_\_\_ 2018. godine

Ugovaratelj Naručitelj